Diari Oficial de la Generalitat Valenciana


Sumari del DOGV 5330, del 23-08-2006 (2006/8860)

Concurs. Obertura del procediment de selecció de l'alternativa tècnica i l'adjudicació de la condició d'urbanitzador de la unitat d'execució del sòl urbanitzable sectoritzat, sector industrial a Guardamar de la Safor.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8860


Data del document
:   18-07-2006

Organisme emissor
:   Ajuntament de Guardamar de la Safor

Tipus de document
:   Concurs

Anàlisi jurídica

 Descriptors 

:   * Guardamar de la Safor
    * pla d'urbanisme
    * contracte d'obres
    * licitació

Concurs. Obertura del procediment de selecció de l'alternativa tècnica i l'adjudicació de la condició d'urbanitzador de la unitat d'execució del sòl urbanitzable sectoritzat, sector industrial a Guardamar de la Safor. [2006/Q8860]  
L'Ajuntament de Guardamar de la Safor acordà en la sessió de l'Assemblea Veïnal, de data de 14 de març de 2006, l'aprovació de les bases generals per a la gestió indirecta de programes d'actuació integrada al municipi de Guardamar de la Safor que foren publicades en el Butlletí Oficial de la Província de València número 120, de 22 de maig de 2006, així mateix el 8 de juny de 2006 fou aprovada per l'Assemblea Veïnal la gestió indirecta de la unitat d'execució del sòl urbanitzable sectoritzat, sector industrial a Guardamar de la Safor, així com les bases particulars que regiran l'adjudicació del seu concurs i la publicació del present anunci de concurs amb les següents determinacions:  
1. Objecte  
El present anunci de concurs té com a objecte l'obertura del procediment de selecció de l'alternativa tècnica i l'adjudicació de la condició d'urbanitzador de la unitat d'execució del sòl urbanitzable sectoritzat, sector industrial a Guardamar de la Safor.  
2. Càrrega màxima  
4.100.000 €, IVA inclòs.  
3. Denominació oficial i adreça  
Ajuntament de Guardamar de la Safor, carrer del Molí, número 10, 46634 València, Espanya.  
4. Idioma de presentació  
Les proposicions s'hauran de presentar a les oficines municipals i seran admeses solament en castellà i en català.  
5. Remissió al Diari Oficial de la Unió Europea  
El present anunci de concurs s'ha remés al Diari Oficial de la Unió Europea en data de18 de juliol de 2006.  
6. Garanties  
La garantia provisional a presentar pels concursants serà del 2%, i la definitiva del 10% segons el TRLCAP.  
7. Lloc de presentació de l'oferta   
La documentació es podrà presentar a mà o contra rebut de l'oficina receptora.  
Quan la proposició s'envie per correu, el licitador haurà de justificar la data d'imposició de l'enviament a l'oficina de Correus i anunciar a l'òrgan de contractació la remissió de l'oferta per mitjà de tèlex, telegrama o fax. Sense la concurrència d'ambdós requisits no s'admetrà la proposició, si és rebuda per l'òrgan de contractació amb posterioritat a la data de terminació del termini assenyalat.  
Transcorreguts, no obstant això, 10 dies naturals, següents a la data indicada, sense que s'haja rebut la proposició, esta no serà admesa en cap cas.  
8. Terminis de presentació  
L'oferta o, si és el cas, l'anunci del seu enviament per correu, haurà de trobar-se en poder de l'oficina receptora en la data de presentació de les proposicions que s'hauran de presentar en el termini de tres mesos, comptadors des de la publicació en el Diari Oficial de la Generalitat.  
9. La documentació acreditativa de la solvència tècnica podrà ser:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat.  
c) D'acord amb el que disposa l'article 123 de la Llei Urbanística Valenciana i 301 del reglament, les titulacions acadèmiques i professionals de l'equip tècnic redactor hauran d'estar integrades, com a mínim, per un arquitecte o enginyer superiors i un llicenciat en Dret.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent-hi els mitjans d'estudi i investigació de què dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
10. La documentació acreditativa de la solvència econòmica i financera podrà ser:  
a) Informe d'institucions financeres o, si procedix, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estos comptes, en el cas en què la publicació d'estos siga obligatòria en la legislació del país on l'aspirant a urbanitzador estiga establert.  
c) Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
11. Documents que han d'aportar-se:  
Les proposicions dels interessats per a participar en el concurs d'un programa d'actuació integrada s'acompanyarà de l'acta notarial acreditativa del sotmetiment a informació pública dels documents assenyalats en les lletres a), f) i, si procedix, k) de l'article 126 de la Llei Urbanística Valenciana, i hauran de presentar-se al Registre d'Entrada de l'Ajuntament de Guardamar de la Safor, en horari de 09.00 a 14.00 hores, en dos sobres tancats, que podran estar lacrats, identificats en l'exterior amb la indicació del concurs a què concorren i firmats pel licitador o pel seu representant assenyalant el nom i cognoms o raó social, domicili, telèfon i fax.  
El sobre número 1 que tindrà la denominació «Documentació administrativa» contindrà la documentació següent:  
A) Els que acrediten la personalitat jurídica del concursant i, si procedix, la seua representació:  
Les persones jurídiques acreditaran la seua personalitat jurídica per mitjà de la presentació de l'escriptura de constitució i de modificació, si és el cas, inscrites al Registre Mercantil, quan este requisit fora exigible d'acord amb la legislació mercantil que li siga aplicable. Si no ho anara, l'acreditació es realitzarà per mitjà de l'escriptura o document de constitució, de modificació, estatuts o acte fundacional, en el qual constaren les normes per què es regule la seua activitat, inscrits, si és el cas, en el corresponent registre oficial.  
Les persones físiques acreditaran la personalitat per mitjà de la presentació de fotocòpia legitimada del document nacional d'identitat o, si és el cas, el document que actue en representació seua.  
Els empresaris no espanyols d'estats membres de la Unió Europea i estats signataris de l'Acord sobre l'Espai Econòmic Europeu acreditaran la seua capacitat d'obrar per mitjà de la inscripció en els registres o presentació de les certificacions que s'indiquen en l'annex I del Reglament de la Llei de Contractes de les Administracions Públiques aprovat pel Reial Decret 1.098/2001, de 12 d'octubre.  
Els altres empresaris estrangers acreditaran la seua capacitat d'obrar amb un informe expedit per Missió Diplomàtica Permanent o oficina consular d'Espanya del lloc del domicili de l'empresa, en què es faça constar, amb l'acreditació prèvia per l'empresa, que figuren inscrites en el Registre Local professional, comercial o anàleg o, si no n'hi ha, que actuen amb habitualitat en el tràfic local en l'àmbit de les activitats a què s'estén l'objecte del contracte.  
Les unions d'empresaris que es constituïsquen temporalment hauran d'acreditar, cada un dels empresaris que la componen, la seua capacitat d'obrar d'acord amb l'establit anteriorment. Perquè siga eficaç la seua capacitat davant l'administració, serà suficient que en l'escrit de proposició s'indiquen els noms i circumstàncies dels empresaris que la subscriguen, la participació de cada un d'ells i que es designe la persona o entitat que durant la vigència del contracte ha d'ostentar la plena representació de tots ells davant l'administració. Haurà d'incloure's compromís de constituir formalment la unió temporal d'empreses en el cas de resultar adjudicataris. La duració de les unions temporals d'empresaris serà coincident amb la del contracte fins a la seua extinció.  
Els que firmen proposicions en nom d'altres persones físiques o jurídiques acreditaran la seua representació per mitjà d'escriptura de poder que reunisca els requisits legals necessaris per a la seua validesa. Si l'empresa fora persona jurídica, el poder haurà de figurar inscrit en el Registre Mercantil.  
Si es tracta d'un poder per a acte concret (art. 94.5 del Reglament del Registre Mercantil) no és necessària la inscripció en el Registre Mercantil.  
Els poders atorgats per empresaris de nacionalitat espanyola seran validats, a efectes d'obligar-se davant l'Ajuntament de Guardamar de la Safor per la Secretaria de l'ajuntament. Si es tractara d'empresaris estrangers, la mesa de contractació apreciarà la suficiència d'estos poders.  
B) Els documents acreditatius del compliment dels requisits de solvència econòmica i financera i tècnica i professional de conformitat amb la base novena de les bases particulars.  
C) Declaració responsable de no trobar-se sotmès a cap de les prohibicions per a contractar establertes per la legislació reguladora de la contractació administrativa, incloent expressament la circumstància de trobar-se al corrent en el compliment de les obligacions tributàries i amb la seguretat social imposades per les disposicions vigents.  
D) Resguard acreditatiu de la garantia provisional, segons l'article 35 TRLCAP.  
E) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i desplegament del programa d'actuació integrada, amb renúncia expressa, si procedix, al fur jurisdiccional estranger que poguera correspondre-li.  
F) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental d'estos extrems.  
El sobre número 2, que serà objecte de valoració, que tindrà la denominació «Documentació tècnica» contindrà la documentació següent:  
A) Alternativa tècnica.   
B) Proposició juridicoeconòmica.   
I contindrà la documentació exigida en els articles 125, 126 i 127 de la Llei 16/2006, Urbanística Valenciana.  
Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
Si l'últim dia del termini de presentació de proposicions coincidira en dissabte, diumenge o festiu, el termini es prolongarà fins al següent dia hàbil.  
12. Exposició al públic  
Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública del projecte d'urbanització. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi de Guardamar de la Safor, i dipositaran una còpia d'estos a la seu de l'ajuntament, els exposaran al públic pels seus propis mitjans, i inseriran un anunci en el Diari Oficial de la Generalitat i en un diari no oficial d'àmplia difusió en la localitat, només als efectes de la presentació d'al·legacions. Abans de la publicació de l'anunci d'informació pública, els concursants hauran d'haver remés avís de l'inici del procediment de gestió indirecta del programa d'actuació integrada al domicili fiscal de què consten en el Cadastre com a titulars dels drets afectats per l'actuació proposada  
13. Criteris d'adjudicació  
13.1 Alternativa tècnica.  
Ateses les circumstàncies que concursen tal manera l'alternativa tècnica la constituïx el planejament de desenvolupament en desplegament de l'ordenació estructural del Pla General d'Ordenació Urbana i el projecte d'urbanització; l'ús industrial; la fisonomia del terreny en què s'emplaça el sector; i la importància de la defensa contra avingudes, els percentatges de còmput de cada un dels criteris de puntuació de l'alternativa seran els següents:  
a) La qualitat tècnica de l'ordenació proposada, amb un percentatge del 50%.  
b) La resolució adequada de la integració de l'actuació en el seu entorn amb un pes del 10%.  
c) La millor estructuració de dotacions públiques i d'espais lliures amb un pes del 10% referida a l'apartat e) de les presents bases quant a les prescripcions tècniques del projecte d'urbanització, punts 1, 2, 3, 4 i 5.  
d) La qualitat tècnica de les resolucions proposades per a la urbanització amb un pes del 10%.  
e) Millor resolució de la connexió amb les xarxes primàries d'infrastructures i comunicacions amb un pes del 2%, ateses les diferents solucions existents i la millor interconnexió de les dites xarxes.  
f) Millor resolució del sistema drenatge ateses les condicions de la fitxa de gestió amb un pes del 7%.  
g) Millor resolució de les connexions i reposicions de servituds amb el sòl no urbanitzable, atesa la integració de la totalitat de servituds i a les millores implícites que per al medi rural que connecta supose amb un pes del 2%.  
h) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establertes en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, amb un pes del 5%.  
i) Termini d'execució del programa d'actuació integrada amb un pes de l'1%.  
j) Compromís d'edificació simultània a la urbanització dels solars resultants de l'actuació per damunt d'un mínim legalment exigible, amb un pes de l'1%.  
k) Compromisos addicionals assumits voluntàriament i a càrrec seu per l'urbanitzador amb un pes de l'1%.  
l) Mitjans per al control de cada una de les prestacions que constituïxen l'objecte del programa amb un pes de l'1%.  
Cadascú dels apartats precedentes es valorarà d'1 a 10 punts.  
13.2 Proposició juridicoeconòmica.  
Ateses les circumstàncies que concorren d'obra d'urbanització en el marge dret de la CV-670; infrastructures existents útils i/o anticipades i el terme de població i la capacitat de gestió de l'ajuntament, els percentatges de còmput de cada un dels criteris de puntuacions de l'alternativa, seran les següents:  
a) Import de les càrregues d'urbanització, expressat en euros per metre quadrat d'edificabilitat, amb un percentatge del 25%.  
b) La valoració dels terrenys a efectes de fixar el coeficient de canvi per al pagament en espècie i la menor proporció de solars o aprofitament que han de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita al Registre de la Propietat al compliment de les obligacions especials d'edificació derivades de l'aprovació del programa representarà amb un percentatge del 55%.  
c) Compromisos financers per a l'execució de les obligacions complementàries assumides voluntàriament i a costa seu per l'urbanitzador, amb un percentatge del 5%.  
d) Millor justificació de la relació valorada de les obres d'urbanització i la seua descripció tècnica.  
e) Inclusió i valoració de les obres d'infrastructura anticipades a càrrec del sector com a obres útils d'urbanització d'acord amb les regles de l'expropiació forçosa, amb un pes del 5%.  
f) Millor pressupost de gestió de l'aprofitament que amb un pes del 5% legalment corresponga al patrimoni públic del sòl, a favor de l'administració, amb un pes del 5%.  
Cadascun dels apartats precedents es valorarà d'1 a 10 punts.  
13.3 Pes de l'alternativa tècnica i proposició juridicoeconòmica en la valoració final.  
El pes serà del 60% i 40%, alternativa tècnica i proposició juridicoeconòmica, respectivament, de conformitat amb l'article 312.  
No s'admetran variants sobre els elements bàsics de l'ordenació detallada marcada pel Pla General d'Ordenació Urbana i les seues normes urbanístiques.  
14. Terminis  
Estos terminis es consideraran com a màxim:  
Presentació projecte de reparcel·lació 6 mesos  
Execució obra d'urbanització 24 mesos  
(Des d'aprov. reparcel·lació) Total 30 mesos  
Obra edificació: 4 anys  
Guardamar de la Safor, 18 de juliol de 2006.. L'alcalde president: Josep Martínez Moncho.